open-index/open-wikipedia-markdown huggingface dataset:
Karkenkreis An de Oost

De evangeelsch-luthersche **Karkenkreis An de Oost** weer en Karkenkreis in Neddersassen. He höör bi’t Sprengel Stood von de Evangeelsch-luthersche Landskark Hannover. To’n Karkenkreis An de Oost hebbt twölv Kaspels höört. He harr sien Seet in Kumbarg.

## Geografie

De Karkenkreis An de Oost leeg in’n Noordoosten von Neddersassen. Dat Rebeed weer de Oosten von’n Landkreis Cuxhoben (de ole Kreis Neehuus).

## Geschicht

De Karkenkreis is 1937 grünnt worrn un 1977 denn mit den olen Karkenkreis Hadeln to den Karkenkreis Hadeln tohoopleggt worrn.

## Supperndenten

* 1954-1977: Werner Jantzen

## Karkengemenen in’n Karkenkreis An de Oost

* Michael-Kark in Basbeek
* Vitus-Kark in Belen
* Andreas-Kark in Geversdörp
* Marienkark in Heckthusen
* Jürgen-Kark in Kedenbrook
* Nicolai-Kark in Kumbarg
* Bartelmees-Kark in Loomst
* Emmaus-Kark in Neehuus
* Georg-Kark in Öberndörp
* Petrus-Kark in Oosten
* Nicolai-Kark in Oppeln
* Christus-Kark in Warstood
Rainer Knaak

**Rainer Fritz Albert Knaak** (* 16. März 1953 in Pasewalk) is en düütsch Schachspeler. 

Rainer Knaak hett dat Schachspeel in dat Öller vun fiev Johren lehrt un is gau vörankommen. 1966, 1969 und 1970 wurr he all DDR-Meester in sien Öllersklass. 1971 nehm he en Mathematikstudium up, dat he 1979 mit Diplom afslooten hett. In de Tüschentiet wurr he 1975 Grootmeester un gull neben Wolfgang Uhlmann as best Speler in de DDR. He hett den Titel vun en DDR-Meester fief Mal (1974, 1978, 1982, 1983 un 1984) wunnen un speel för de DDR bi de Schacholympiaden 1972, 1988 un 1990. Sien hööchste Elo-Tall weer 2665 in dat Johr 1970.

Nah de Wedderveenigung speel Knaak in de Schachbundsliga bi de SG Porz, den SV Werder Bremen un bi den SC Stadthagen. 1992 wunn he dat *[[Schachfestival Bad Wörishofen]]*.

Siet 1994 is is he in’ Hööftberop Mitarbeiter bi de Firma ChessBase.

## Familie

Rainer Knaak is de Söhn vun Hans Knaak, vun de he ok dat Schachspelen lehrt hett. He is siet 1977 verheiraadt un hett twee Kinner. Sien Bröer Joachim Knaak (* 1951) is ok en Schachspeeler.

## Warken (Utwahl)

* *[[Königsindische Verteidigung|Königsindisch]] pro und contra* (gemeensam mit Lothar Vogt), Berlin 1992
* *Ein langes Schachjahrhundert: Jahr um Jahr von 1894 bis 2000; das Buch zur CD* (tosommen mit Burkhard Starke), Hollfeld 2002.

## Weblenken

* FIDE Koort
* DNB-Katalog
* Offizielle Homepage
* Schachpartien vun Rainer Knaak up chessgames.com (engelsch)
John Bromwich

**John Edward Bromwich** (* 14. November 1918 in Sydney; † 21. Oktober 1999 in Geelong) weer en austraalsch Tennisspeler.

## Leven un Loopbahn
Tosommen mit Adrian Quist bill Bromwich en vun de weltbest Herrendüppel in de 1930er bit 1950er Johren. In't Eenzel hett de Rasenspezialist 1939 un 1946 bi de Australian Open wunnen. Todem stunn he in de Johren 1937, 1938, 1947, 1948 un 1949 in dat Finale vun dat Grand-Slam-Turnier. In' Düppel wunn he van 1938 bit 1950 acht Mal un in't Mixed weer he eenmal (1938 an de Siet vun Margaret Wilson) spoodriek. In Wimbledon keem he 1948 bit in't Finale, kunn dor aber dat Endspeel nich gegen Robert Falkenburg winnen. Dorgegen wunn he dor 1948 un 1950 in't Düppel (mit Frank Sedgman bzw. Adrian Quist).

Ok bi de US Open weer he 1939 (mit Adrian Quist), 1949 (mit Bill Sidwell) un 1950 (mit Frank Sedgman) in't Düppel spoodriek. Mit Australien wunn he todem 1939 un 1950 den Davis Cup.

1984 wurr he in de International Tennis Hall of Fame upnommen.

## Weblenken
* John Bromwich in de International Tennis Hall of Fame (engelsch)
Niels Peter Høeg-Hagen

**Niels Peter Høeg-Hagen** (* 15. Oktober 1877 up dat Goot Gundersted bi Nibe, Jütland; † 15. November 1907 up Gröönland) weer en däänsch Offizier, Kartograf un Polarforscher. He is 1907 wiels de Danmark-Expeditschonen up en Schleddenreis to den Independence-Fjord in Nordostgröönland gemeensam mit den Expeditschoonsbaas Ludvig Mylius-Erichsen un den Hunnenschleddenführer Jørgen Brønlund to Dood kommen.

## Leven
Høeg-Hagen weer de Söhn vun  Jacob Bernhard Høeg-Hagen (1843–1913) un de sien Fru  Ludovika Vilhelmine Bie (1847–1922). Mit elf Johren keem he mit sien Öllern nah  Kopenhagen un later nah Holbæk, wo he de Realschool besöcht hett. As Wehrplichtiger bi de Infanterie hett he sück dorför entscheeden, de Offiziersloopbahn intoslahn. Nah den Besöök vun de Offiziersschool wurr he 1900 to’n Premierleutnant befördert.

As Mylius-Erichsen 1906 sien Mannschap för de Danmark-Expeditschoon tosommenstellen dee, deren wesentlich Teel de Upkloren vun den letzten noch unbekannten Küstenverloop in’ Nordosten vun Gröönland weer, hett Høeg-Hagen up den Posten vun en Kartografen utwählt, de sück dorup bewurben harr. Dat Expeditschoonsschipp *Danmark* gung in’ August in Danmarkshavn in’n Süüden vun Germanialand vör Anker, wo de Expeditschoonsmannschap nahe den 77. Breedengrad överwintern dee. An’ 28. März 1907 sünd twee Schleddenteams in Richt Norden fohren. Nahdem dat eerste Team ünner de Leitung vun Johan Peter Koch (1870–1928) Kap Bridgman in Pearyland reckt un dat tweete, vun Mylius-Erichsen leit Team den Danmarkfjord erforscht harr, hemm sück de beid Mannschapen an’ Kap Rigsdagen weer drapen. Wiels Koch to de *Danmark* torüch gung, is Mylius-Erichsen mit Høeg-Hagen un Brønlund to’n Independence-Fjord fohren, um dorvan Koorten to teken. Dorbi keem de Mannschap aber över de Tiet weg un kunn wegen dat insetten Dauweer mit de Rückreise to dat Basislager nich vör den Harvst anfangen. Dör Hunger un Kolt swächt sünd de dree in’ November 1907 storven. Koch hett den dooden Brønlund un Kortenskizzen vun Høeg-Hagen 1908 in Lambertland funnen. Mylius-Erichsen un Høeg-Hagen hett man aber nich weer funnen.

In Nordostgrönland sünd de Gletscher Hagen Bræ un de Hagenfjord, in de he kalvt, ebenso nah Niels Peter Høeg-Hagen nömmt as dat Eiland Hagen Ø, up de Høeg-Hagen in’ Harvst 1906 twee Daag verbrocht hett. 

## Literatur
* G. Amdrup: *[https://archive.org/stream/meddelelseromgrn411913de#page/n15/mode/2up Report on the Danmark Expedition to the North-Easr Coast of Greenland 1906–1908]*. In: *Meddelelser om Grønland* 41, 1913, S. 1–270.
* Spencer Apollonio: Lands that Hold One Spellbound; University of Calgary Press, 2008,  ISBN 978-1-55238-240-0, Sieden 101–120 

## Weblenken
* 
* N. P. Høeg Hagen in dat Dansk Biografisk Leksikon (däänsch)
Mark Frankel

**Mark David Frankel** (* 13. Juni 1962 in London, England; † 24. September 1996 ok dor) weer en britisch Film- un Theaterschauspeler. 

## Leven

Mark Frankel weer de jüngste vun twee Söhns vun David Frankel, en Pilot vun de Royal Air Force, un de sien Fru Grace. He hett en klassisch Schauspeelutbillen an de Webber Douglas Academy of Dramatic Art maakt. In eenig in London upführt Stücken weer Frankel as Bühnenschauspeeler tätig.

1991 harr Frankel sien Filmdebüt in de Filmbiografie *[[Young Catherine|Die junge Katharina]]*, in de he Grigori Grigorjewitsch Orlow dorstellen dee. In dat sülvig Johr stunn he in  *[[A Seasons of Giants|Michelangelo – Genie und Leidenschaft]]* as Michelangelo vör de Kamera.

Tüschen 1993 un 1996 speel he in de britisch Feernsehserien *Sisters* (17 Episoden) un *Fortune Hunter* (14 Episoden) mit.

1996 weer he Hööftdorsteller vun de TV-Serie *[[Embraced – Clan der Vampire]]*. Dornah stunn he in de Filmkummedie *[[Roseanna’s Grave]]* letztmalig vör de Kamera.

He weer af 1991 mit de gebortig Französin Caroline Besson, en Marketingspezialistin, verheiraadt. Hör eerst Söhn Fabien wurr 1994, hör tweet Söhn Max 1996, wenig Maand nah den Dood vun den Vader, boren. 

Mark Frankel is an' 24. September 1996 in' Westen vun de britisch Hööftstadt up sien Harley-Davidson verunglückt un to Dood kommen. He wurr blots 34 Johr olt.

## Filmrullen (Utwahl)

## Weblenken

* 
* In Memoriam
* Fan-Site
* DNB-Katalog
Jomo Kenyatta

**Jomo Kenyatta** (* 20. Oktober 1893 in Ichaweri; † 22. August 1978 in Mombasa) weer en keniaansch Politiker. 

1963 wurr he mit de Unafhängigkeit vun Kenia de eerste Ministerpräsident vun dat Land. Een Johr later, nah de Proklamatschoon vun Kenia to en Republiek wurr he de eerste Staatspräsident un bleev dat bit to sien Dood.

## Kiek ok
* List van de Staatspräsidenten van Kenia

## Weblenken

* http://kenya.rcbowen.com/government/kenyatta.html
Out of Inferno

**Out of Inferno** (op plattdüütsch so veel as „Rut ut de Katastrooph“; chineesch: 逃出生天, Táo Chūshēng Tiān) is en chineeschen Katastrophenfilm, de 2013 in Hongkong produzeert weer. Speelbasen weern de Pang-Bröder, de wichtigsten Rullen weern besett mit Sean Lau, Louis Koo un Angelica Lee. Dreiht weer de Film in Bangkok, Thailand un in Guangzhou, China.

## Inholt
In de süüdchineeschen Stadt Guangzhou arbeiten de beiden Bröder Tai-Kwan un Keung bi de Füerwehr. Man, siet veer Johren hebbt si nich mehr mit’nanner snackt, neemlich siet jemehr Vadder doodbleven weer. Intwüschen hett Keung sien Steed bi de Füerwehr opgeven un en Firma grünnt, de Sekerheitsreedschoppen un -systemen maken deit. As de Film anfangt, warrt jüst dat ne’e Büro för en Fier torecht maakt. Dat Büro liggt baven in en Hoochhuus, dat en grote Tall vun Ladens, Warksteden un Büros bargt un för dat Keung de Sekerheitsanlagen utklamüstert hett.

An den Dag, as Keung de Fier afhollen will, is ok Si-lok, de Ehfro vun Tai-Kwan, in dat Hoochhuus. Se hett dor en Termin mit ehrn Froendokter, vunwegen dat se bald en Kind kriegen deit. Si-lok freit sik düchtig op dat Kind, man is togliek nich tofreden mit de Arbeit vun Tai-Kwan, vunwegen dat he as Füerwehrmann jümmers grote Gefohren op sik nehmen deit. Se hett dat Geföhl, dat ehrn Ehmann de Arbeit bi de Füerwehr wichtiger is as sien Familie. Na en korten Striet doröver beslutt Tai-Kwan, dat he sien Fro recht geven mutt. He vertellt sien Baas, dat he nich länger bi de Füerwehr arbeiten kann.

Intwüschen hett dat ünnen in dat Hoochhuus en technischen Fehler geven, vunwegen dat de Sekerheit bi de Arbeit nich goot noog acht worrn is. Dat kummt to en Explosion un en Füer brickt ut, dat sik ünner annern över de Luftschächt gau na baven utbreden deit. Tai-Kwan warrt foorts losschickt, üm mit sien Trupp dat Füer to löschen. Wiel he vun buten versöcht, in dat Hoochhuus to kamen, üm de Minschen to redden un dat Füer to löschen, versöcht Keung sien Best vun binnen, sien Gäst in Sekerheit to bringen. As ok Si-Lok, de he in dat Huus finnen deit. 

In’n wieteren Verloop mööt sik de Inslatenen as ok Tai-Kwan jümmer wedder ne’e gefährliche Weeg söken, wenn dat Füer jem inslaten hett oder den Weg na buten versparrt. Bito warrt verschedene annere Geschichten vertellt: so is dor en Mudder, de in dat Gewöhl vun de Katastrooph ehr lütt Kind ut de Ogen verleren un later wedderfinnen deit, oder ok en Arbeiter vun en Eddelsteenslieperee, de sien Baas dootsleiht un en Handvull Demanten roovt, as dat Füer utbreken deit. Opletzt kann Tai-Kwan sien Fro ut dat Hoochhuus redden. Un ok sien Broder kummt heel dorvun af, so dat se an’t Enn ok jemehrn ollen Striet bileggen künnt.

## Borns


## Weblenken
Amt Oosten

Dat **Amt Oosten** weer en Verwaltungsrebeed in Bremen-Veern un in dat Königriek Hannover mit Seet in Oosten binnen de Landdrostie Stood. Dor hett groff dat Rebeed von de hüdigen Samtgemenen Hemmoor un Loomst tohöört.

Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten.

## 1852–1859

Dat Amt Oosten is bi de Verwaltungs- un Justizreform an’n 1. Oktober 1852 in dat Königriek Hannover ut dat Gericht Oosten, de Öörd Neeland, Neelannermoor un Grootweurn, de vörher to dat Amt Himmelpoorten tohöört harrn, un de Öörd Hemm, Hemmoor, Warstood un Basbeek, de vörher to dat Amt Bremervöör höört harrn, billt worrn.

As Gericht för dat Amt is to’n 1. Oktober 1852 dat Amtsgericht Oosten inricht worrn.

## 1859–1885

1859 bi de nächste Verwaltungsreform sünd de Rebeden links von de Oost ut dat fröhere Gericht Heckthusen (Bornbarg, Heckthusen, Lüttwöörn, Klint, Lohmöhlen un Wisch; vörher Amt Himmelpoorten) un de Böörd Loomst (vörher Amt Bremervöör) denn ok Deel von dat Amt Oosten worrn. Dat Rebeed rechts de Oost (Kronenborg un dör Verordnung von’n 22. Juni 1859 de Rebeden in Brobargen, de op dat linke Över von de Oost legen [de Höben]) hett dat Amt Oosten an dat Amt Himmelpoorten afgeven.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Neehuus tohöört.

## Na 1885

Bi de Verwaltungsreform in Prüßen to’n 1. April 1885 is dat Amt Oosten oplööst worrn un dor is tohoop mit dat Amt Neehuus de Kreis Neehuus von worrn.

## Inwahnertall

## Amtshauptlüüd

* –15. Juni 1854: Amtsassesser Georg Friedrich Niemeyer†
* –1855/1856: Amtsassesser Bunfried Carl Johann Friedrich Meister
* 1855/1856–1867: Carl Adolph von Hartwig
* 1867–1870: Ernst Roscher
* 1870–1879: Hermann Franzius
* ~1881: Regerungsassesser Suttinger (kommissarsch)
* ~1884: Adolf Goetze (Verwalter)

## Footnoten
Amt Otterbarg

Dat **Amt Otterbarg** weer en Verwaltungsrebeed in Bremen-Veern un in dat Königriek Hannover mit Seet in Otterbarg binnen de Landdrostie Stood. Dor hett groff dat Rebeed von de hüdige Gemenen Otterbarg (Landkreis Veern), Grasbarg un deelwies Worpsweed (Landkreis Oosterholt), de Samtgemeen Tarms un de Noordwesten von de Samtgemeen Söttmer (Landkreis Rodenborg) tohöört.

Dat Leid över dat Amt harr en Amtmann, de twete Beamte weer bet 1816 de Amtsschriever.

## Geografie

Dat Amt is in’n Noordoosten an dat Amt Zeven grenzt, in’n Süüdoosten an dat Amt Rodenborg, in’n Süden dat Amt Achem, in’n Süüdwesten dat Bremer Stadtrebeed, in’n Westen dat Amt Leendaal un in’n Noordwesten dat Amt Oosterholt (Stand 1848).

## Bet 1852

Dat Amt Otterbarg is na’n Dörtigjohrigen Krieg ut de Vaagdie Otterbarg billt worrn.

1848 weer dat Amt so 413,10 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Otterbarg weer in disse Tied de Seet von en Kanton. 1813 müssen de Franzosen dat Amt denn opgeven un de ole Stand is wedderkamen.

As 1823 dat Gericht Hanst oplööst worrn is, is dat Dörp Glinst, dat vörher twüschen dat Gericht Hanst un dat Amt Otterbarg opdeelt weer, kumplett an dat Amt Otterbarg gahn. To’n 1. August 1832 is dat Dörp denn aver in dat Amt Zeven wesselt.

To’n 1. Juli 1847 hett dat Amt Otterbarg de Öörd Heidbarg un Seebargen mit dat Koornsaatmoor an dat Amt Leendaal afgeven.

### Öörd Stand 1848

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich kumplett egenstännig.

## 1852–1859

Dat Amt Otterbarg hett bi de Verwaltungs- un Justizreform an’n 1. Oktober 1852 in dat Königriek Hannover de Moorvaagdien Huttenbusch un Grasbarg an dat Amt Leendaal afgeven.

As Gericht för dat Amt is to’n 1. Oktober 1852 dat Amtsgericht Otterbarg inricht worrn.

## Na 1859

1859 bi de nächste Verwaltungsreform is dat Amt Otterbarg oplööst worrn. Dat Kaspel Söttmer is an dat Amt Rodenborg gahn, de Gemeen Hu’e un dat Kaspel Otterst an dat Amt Achem un de Kaspels Karktimk un Wilst un de Gemeen Narbn an dat Amt Zeven.

## Inwahnertall

## Amtlüüd

* 9. September 1689–1712: Justus Johann Kelp
* 1712–: Streckerjahn
* –1754: Frese, genannt von Quiter
* 1754–1759: Hermann Heinrich Friedrich Meyer
* 1759–1765: Kühlbrunn
* 1765–1791: Johann Hermann Ruperti
* 1791–: Johann Anton Fischer
* –1805: Stock
* 1805–1844: Johann August Hintze
* 1845–1850: Friedrich Anton Richter
* 1851–1859: Friedrich Wilhelm Schlüter

### Amtsschrievers

* 1752–1759: Kühlbrunn
* 1777–1794: Johann Dietrich Andreas Augspurg
* 1794–: Arnold Anton Friedrich Meyer
* ~1803: Georg Christoph Burchard Meyer

## Literatur

* Hans-Cord Sarnighausen: *Hannoversche Richter und Amtsjuristen von 1715 bis 1859 in Ottersberg (Wümme)*. In: Rolf Allerheiligen: *Heimatkalender für den Landkreis Verden 2014.* 2013, S. 119-137

## Footnoten
Amt Veern

Dat **Amt Veern** weer en Verwaltungsrebeed in Bremen-Veern un in dat Königriek Hannover mit Seet in Veern binnen de Landdrostie Stood.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

## Geografie

Dat Amt is in’n Noorden an dat Amt Rodenborg grenzt, in’n Süüdoosten an dat Amt Rethen un dat Strukturgericht Veern, in’n Süüdwesten dat Amt Wessen un de Stadt Veern, in’n Westen dat Amt Thänhusen un in’n Noordwesten dat Amt Achem (Stand 1848).

## Bet 1852

1848 weer dat Amt so 254,30 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünnen in dat Königriek Westfalen höört un denn to dat Departement von de Wersermünnen un direkt to Frankriek. Veern weer in disse Tied de Seet von en Kanton. 1813 müssen de Franzosen dat Amt denn opgeven un de ole Stand is wedderkamen.

### Öörd Stand 1848

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich kumplett egenstännig.

## 1852-1859

Dat Amt Veern is bi de Verwaltungs- un Justizreform an’n 1. Oktober 1852 in dat Königriek Hannover ümbillt worrn. De Gemeen Allerdörp is an dat Amt Achem afgeven worrn un de Feldmark an dat rechte Över von de Aller is an de Stadt Veern gahn. Von dat Gogericht Achem schull dat Amt Veern de Buurschoppen Cluvenhagen, Dauben un Ädelsen övernehmen, dat is aver mit Verordnung von’n 28. September 1852 denn doch noch wedder trüggnahmen worrn.

As Gericht för dat Amt is to’n 1. Oktober 1852 dat Amtsgericht Veern inricht worrn.

## 1859-1885

1859 bi de nächste Verwaltungsreform is dat ole Amt Wessen denn ok Deel von dat Amt Veern worrn. Von dat Amt Swarm sünd de Gemenen Intschen mit Reer un Winkel un Ritzenbargen mit Amedörp un Neernhude na dat Amt Veern wesselt.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Veern tohöört.

## Na 1885

Bi de Verwaltungsreform in Prüßen to’n 1. April 1885 is dat Amt Veern mit de Stadt Veern to’n Kreis Veern tohoopleggt worrn.

## Inwahnertall

## Amtlüüd

* 1723–1733: Drost Johann Levin von Schlepegrell
* 1737–1762: Burchard Georg von Schwanewede

* –1776: Johann Friedrich Cordemann
* ~1790: David Scharf
* ~1810: Friedrich Georg Wilhelm Ostermeyer
* -1836: Christian Philipp Steuber
* 1837–1851: Regerungsraad Barthold August Wilhelm Öhlrich
* 1851–1853: Otto Alexander Marschalck von Bachtenbrock
* 1854–1862: Wilhelm von Hammerstein
* 1863–31. März 1885: Carl Roscher

### Amtsschrievers

* ~1774: Johann Philipp Balck
* 1776–1790: Johann Conrad Süllow
* –1794: Carl Heinrich Arnold Cleve
* 1794–: Friedrich Georg Wilhelm Ostermeyer

## Footnoten
Krankenhuus Bremervöör

Dat **Krankenhuus Bremervöör** is dat Krankenhuus in de Stadt Bremervöör. Dat steiht in Tingo in’n Süden von de Stadt an de Gnarrenbörger Straat.

Bedreven warrt dat siet 2001 von de OsteMed Kliniken und Pflege.

## Historie

Dat eerste Krankenhuus in Bremervöör warrt 1892 in de Floodstraat boot. Von 1947 bet 1954 hett dat Krankenhuus op dat Gelänn von dat ole Sperrtüügamt von de Marien Op de Hööv en Butensteed bedreven. Dat hüdige Krankenhuus is in de Johren 1977 bet 1980 ünner de Architekten Schweitzer + Partner boot worrn un 1982 in Bedriev gahn.

2012 sünd in dat Krankenhuus Bremervöör 325 Kinner op de Welt kamen. Dat Krankenhuus hett 110 Bedden. 2012 sünd dor dor so üm un bi 5700 Lüüd stationär un 8500 ambulant behannelt worrn.

## Literatur

* Elfriede Bachmann: *Hundert Jahre Kreiskrankenhaus Bremervörde 1892-1992.* in Rotenburger Schriften 78/79, 1993, Sieden 153-207

## Footnoten



## Weblenken

* Websteed von dat Krankenhuus (hoochdütsch)
Elfriede Bachmann

**Elfriede Bachmann** (* 1936) is en düütsche Historikerin ut Bremervöör.

Se is de Dochter von August Bachmann. 1964 hett se ehr Dokterarbeid över de Geschicht von dat Klooster Zeven schreven un weer 28 Johr lang Kreisarchivar eerst in’n Landkreis Bremervöör un denn in’n Landkreis Rodenborg. 2001 is se in Pangschoon gahn. Se hett över 200 Schriften to de Regionalgeschicht von de Gegend ümto Bremervöör rutbröcht.

2001 hett se tohoop mit’n Landkreis Rodenborg de Stiftung Bachmann-Museum Bremervöör grünnt, de all de Saken, de ehr Vader un ok se sülvst sammelt hett, bewohren un togänglich maken helpen schall.

Bachmann hett 2002 dat Verdeenstkrüüz an’t Band von’n Neddersassischen Verdeenstorden kregen un 2011 ok dat Ehrenteken in Gold von’n Landkreis Rodenborg. 2005 hett se den Allmers-Pries von de Männer vom Morgenstern kregen.

## Warken

* *Das Kloster Heeslingen-Zeven. Verfassungs- und Wirtschaftsgeschichte.* Stoder Geschichts- un Heimatvereen, Stood 1966
* *Bremervörde – Bilder aus der Geschichte einer Stadt.* (mit Rainer Brandt) Bremervöör 1987
* *Urkundenbuch des Klosters Zeven.* Wallstein Verlag, Göttingen 2016, ISBN 978-3-8353-1855-7
August Bachmann

**August Bachmann** (* 1893 in Bremervöör; † 3. November 1983) weer en düütschen Heimatforscher ut Bremervöör.

Bachmann is 1893 as Söhn von en Buur boren. He hett later de Bueree von sien Vader övernahmen un sien Fro Elfriede heiraadt. Sien Dochter heet ok Elfriede Bachmann.

Sien Vader hett em 1904 en Steen von’t Törfsteken in’t Vossbargsmoor mitbröcht, de binnen klötern dee. Dat weer en Kieselswamm in en Hüll ut Füürsteen. Dat weer för August Bachmann so en intressante Saak, dat he anfungen hett, Saken ut de Historie von sien Heimat to sammeln. De Steen von 1904 hett de Inventarnummer 1 in sien Sammlung. Bet 1971 is sien Sammlung op 11.000 Stücken anwussen.

1929 hett Bachmann dat eerste Maal Rüüm von sien Huus extra för sien Sammlung herricht. 1960 hett de Kreis Bremervöör em denn Platz in’t Kreishuus geven, dat he sien Sammlung ünnerbringen kunn, de midderwielen to groot weer för sien egen Museumshuus. Ut de private Sammlung is denn en Museum worrn, dat de Kreis dragen hett un von 1985 af an hett dat Museum den Naam Bachmann-Museum dragen. 2001 hett sien Dochter Elfriede Bachmann de Stiftung Bachmann-Museum grünnt.

As Kulturheimatpleger von’n Kreis Bremervöör hett he 1934 de Moorliek Bremervöör FStNr. 98 mit utgraavt.
Amtsgericht Oterndörp

Dat **Amtsgericht Oterndörp** is een von de acht Amtsgerichten in’n Landgerichtsbezirk Stood. Dat hett sien Seet in Oterndörp in’n Landkreis Cuxhoben.

## Överornt Gerichten

Dat Amtsgericht Oterndörp sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Oterndörp is dor denn nee schapen worrn un weer för Amt Oterndörp un Stadt Oterndörp tostännig.

Von 1852 bet 1859 weer dat Obergericht Leh dat överornte Gericht, denn is dat Amtsgericht Oterndörp in’n Bezirk von dat Obergericht Stood wesselt. Na de Rieksjustizgesetten von 1877 is 1879 ut dat Obergericht Stood dat Landgericht Stood worrn.

Nadem 1973 dat Amtsgericht Neehuus oplööst worrn is, weer dat Amtsgericht Oterndörp ok för dissen Gerichtsbezirk mit tostännig. 1982 hett Oterndörp ok noch dat Rebeed von dat Amtsgericht Oosten övernahmen, dat ok al 1973 oplööst worrn is un in de Twüschentied to’n Gerichtsbezirk von dat Amtsgericht Stood tohöört harr.

## Gerichtsgebüüd

Dat Gericht leeg siet 1768, dunn noch as Bövergericht, in en Börgerhuus bi’n Markt, dat hüdige Kreishuus. 1885 is dat Gericht ümtagen in dat hüdige Gebüüd, dat 1773 boot worrn is. 1982 is dat Gericht grötter worrn un hett Afdelen in dat ole Kreishuus utlagert. Dat Gericht is ok vondaag noch in dat Gebüüd an de Straat *An’n Groten Specken* ünnerbröcht.

### Amtsrichters/Präsidenten/Direkters

* 1852–1859: Heinrich August Ulex
* 1859–: Heinrich Wilhelm Stegemann
* 1976–1979: Erich Möbus

## Kiek ook bi

* List von de Amtsgerichten in dat Königriek Hannover

## Weblenken

* Websteed von dat Amtsgericht Oterndörp (hoochdüütsch)
* Översicht över de Rechtsspröök von dat Amtsgericht Oterndörp (hoochdüütsch)

## Footnoten
Jean-Baptiste Pater

**Jean-Baptiste Joseph Pater** (* 29. Dezember 1695 in Valenciennes; † 25. Juli 1736 in Paris) weer en franzöösch Maler.

He hett eerst bi sien Vader, den Bildhauer Antoine Pater lehrt un wurr denn Schöler vun Maler Jean-Baptiste Guide, later (1713) vun Antoine Watteau. 1728 wurr he in de Académie upnommen. Sien prominentest Kunn weer Friedrich der Große, de twee Biller in' Stil vun de *Turquerie* vun hüm harr: *Le Sultan au Harem* un *Le Sultan au Jardin*.

## Literatur
* Christoph Martin Vogtherr: *Französische Gemälde I: Watteau • Pater • Lancret • Lajoüe*. 2011. ISBN 978-3-05-004652-5. Bestandskataloge vun de Kunstsammlungen

## Weblenken

* Warken vun Jean-Baptiste Pater in Zeno.org.
* DNB-Katalog
Northauen

**Northauen** () is en Dörp in de Gemeen Otterbarg in’n Landkreis Veern, Neddersassen.

## Geografie

In’n Westen, so 500 Meter af, flütt an Northauen de Otterster Beek langs.

De Naveröörd sünd Benkel in’n Noorden, Taaken in’n Noordoosten, Reeßen in’n Süüdoosten, Eckstever in’n Süden, Otterst in’n Süüdwesten un Dipshoorn un Vörwark in’n Noordwesten. Afsehn von Benkel, Eckstever un Otterst doot disse Öörd all in’n Landkreis Rodenborg liggen.

## Historie

De Oort kummt 1219 as *Nordau* dat eerste Maal in de Oorkunnen vör. 1315 dükert en Good in Northauen (do *Nortow* schreven) as Besitt von Daniel von Borch op.

Northauen hett en Klockentoorn ut Holt, de in de Johren 1960 in’t Dörp opstellt worrn is. Vörher hett de Toorn in Taaken stahn.

### Verwaltungsgeschicht

Vör 1859 leeg Northauen in de Huusvaagdie Otterbarg von’t Amt Otterbarg un denn in’t Amt Achem. Na 1885 weer de Oort in’n Kreis Achem, de 1932 denn Deel von’n Landkreis Veern worrn is.

Mit de Gemeenreform in Neddersassen an’n 1. Juli 1972 is de Gemeen Northauen Deel von de Gemeen Otterbarg worrn.

### Inwahnertall

### Religion

Northauen is evangeelsch-luthersch präägt un höört to dat Kaspel von de Martinskark in Otterst.

### Börgermeesters/Oortsvörsteihers

Dat Dörp warrt vondaag dör en Oortsvörsteiher vertreden un wählt de Raadslüüd för den Oortsraad Otterst mit.

Börgermeesters:
* -1968: Louis Sackmann
* 1968-1972: Helmut Johannsen

Oortsvörsteihers:
* 1972-1996: Helmut Johannsen
* 1996-2011: Claudia Dieckhoff-Glatt
* Juli 2011-: Reinhard Schloo

## Kultur

De Vereen Dörpgemeenschop Northauen hett sik 1988 grünnt un hett sik denn ok dor för insett, dat Northauen en Dörphuus kriggt. Dat is 1994/1995 boot worrn.

## Weertschop un Infrastruktur

För Northauen is de freewillige Füürwehr Otterst mit tostännig.

### Verkehr

Northauen liggt an de Kreisstraat 4, de in’n Noordoosten in’n Landkreis Rodenborg to de K&nbsp;202 warrt un na Taaken geiht. In’n Süüdwesten geiht se na Otterst un dor an de Landsstraat 132 ran, de denn wiedergeiht na Otterbarg. In’n Noorden geiht de K&nbsp;35 na Benkel. Ans gifft dat noch en lüttjere Straat na Reeßen. De nächste Opfohrt op de Autobahn 1 (Afsnidd Hamborg–Bremen) is de Opfohrt 50 Stuckenbossel, de so bi negen Kilometer weg is.

De nächste Bahnhoff is de Bahnhoff Otterbarg an de Bahnlien Bremen–Hamborg un so bi acht Kilometer weg.

### Weertschop

Dat gröttste Ünnernehmen in Northauen is de Heinrich Holtmeyer & Söhn GmbH, en Saagwark.

## Literatur

* *Nordau 1219, Narthauen 1996: 777 Jahre Leben und Geschichte unseres Dorfes.* Northauen 1996
* Dietrich Ostmann, Horst-Günther Vogeler, Gernot Wolcke: *Bilder aus Ottersberg: Und den Ortsteilen Otterstedt, Eckstever, Narthauen, Benkel, Posthausen, Fischerhude und Quelkhorn.* Atelier im Bauernhaus, 1985

## Footnoten
Amtsgericht Töst

Dat **Amtsgericht Töst** is een von de acht Amtsgerichten in’n Landgerichtsbezirk Stood. Dat hett sien Seet in Töst in’n Landkreis Horborg.

## Överornt Gerichten

Dat Amtsgericht Töst sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Gerichtsbezirk

Dat Amtsgericht is tostännig för de Stadt Bookholt un de Gemenen Hullnst, Jesborg, Vosshusen, Rosengoorn un Töst.

De Bezirk grenzt in’n Noorden an den Bezirk von dat Amtsgericht Buxthu, in’n Noordoosten an den von dat Amtsgericht Hamborg-Horborg, in’n Oosten bet Süüdoosten an den von dat Amtsgericht Winsen un in’n Süden bet Süüdwesten an den von dat Amtsgericht Rodenborg.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Töst is dor denn nee schapen worrn as Gericht för dat Amt Mesborg.

1859 is ut dat Amt Mesborg dat Amt Töst worrn. 1885 is dat Amt Töst Deel von’n Kreis Horborg worrn, aver för dat Gericht hett sik nix ännert. 1886 aver is de Gemeen Fischbeek mit de Öörd Neegraven, Scheedholt un Fischbeek in’n Gerichtsbezirk von dat Amtsgericht Horborg wesselt, von wegen, dat veel lichter na Horborg hentokamen weer as na Töst.

### Amtsrichters

* 1852–1855: Heinrich Philipp Kuntze
* ~1858: Hermann Wuthmann

## Gerichtsgebüüd

Dat Gericht is in de Straat *Ünner de Linnen* ünnerbröcht, in en Gebüüd, dat 1857 in’n Hannöverschen Rundbagenstil boot worrn is. De Stil düüdt dor op hen, dat de Hoffboinspekter Christian Heinrich Tramm dat Gebüüd hett boon laten.

1993 is dat Gericht noch eens wedder utboot worrn.

## Kiek ook bi

* List von de Amtsgerichten in dat Königriek Hannover

## Weblenken

* Websteed von dat Amtsgericht Töst (hoochdüütsch)
* Översicht över de Rechtsspröök von dat Amtsgericht Töst (hoochdüütsch)
Amtsgericht Oosten

Dat **Amtsgericht Oosten** weer en Amtsgericht in’n Landgerichtsbezirk Stood. Dat harr sien Seet in de Lange Straat 22 in Oosten in’n Landkreis Cuxhoben.

## Överornt Gerichten

Dat Amtsgericht Oosten weren in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Oosten is dor denn blangen dat Amt Oosten nee schapen worrn. Överornt weer dat Obergericht Stood. As 1859 de Ämter nee tosneden worrn sünd, hett sik ok de Amtsgerichtsbezirk ännert, dat Rebeed von dat Kaspel Loomst is dor nee tokamen (wat vörher to’n Bezirk von dat Amtsgericht Bremervöör höört hett) un de Rebeden ut’n Bezirk von dat Amtsgericht Himmelpoorten, de in dat Johr von dat Amt Himmelpoorten an dat Amt Oosten wesselt sünd.

Dat Amtsgericht Oosten is 1973 oplööst worrn. Den Gerichtsbezirk von dat Amtsgericht hett denn dat Amtsgericht Stood övernahmen. 1982 is denn dat Amtsgericht Oterndörp för den Gerichtsbezirk tostännig worrn.

### Amtsrichters

* ~1858: Johann Heinrich Stechmann
* 1873–: Bödiker

## Kiek ook bi

* List von de Amtsgerichten in dat Königriek Hannover
Amtsgericht Stood

Dat **Amtsgericht Stood** is een von de acht Amtsgerichten in’n Landgerichtsbezirk Stood. Dat hett sien Seet in Stood in’n Landkreis Stood.

## Överornt Gerichten

Dat Amtsgericht Stood sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Gerichtsbezirk
To’n Gerichtsbezirk höört disse Öörd:
Aasp, Aßel, Balje, Beeß, Blomendol, Bossel, Bredenwisch, Brobargen, Burweg, Bützfleet, Deinst, Drochters, Düünbeudel, Engelschopp, Esdörp, Eßel, Freeborg, Gauderhandviddel, Greundiek, Gröpel, Groot Freenbeek, Groot-Steernbarg, Grootweurn, Haddörp, Hagen, Hogenoh, Hammah, Heinbockel, Helmst, Himmelpoorten, Hollern-Twielenfleth, Hüll, Kronenborg, Krummendiek, Kruutsand, Kuhla, Kutenhult, Lüttjen Freenbeek, Middelsdörp, Mittelskark, Mulsen, Neekark, Neeland, Öderquart, Olendörp, Schölisch, Steenkark, Stood, Swing, Wehl, Wiepenkathen un Wischhoben.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. De Amtsgerichten Stood un Bützfleet sünd dor denn nee schapen worrn un hebbt de Gerichtsborkeit övernahmen, de vörher bi dat Stadtgericht Stood un dat Grevengericht Bützfleet legen hett. Dat Amtsgericht Bützfleet weer ok mit för dat Amt Stood tostännig. Beide Amtsgerichten weren tohoop in Stood ünnerbröcht.

1859 is dat Amtsgericht Bützfleet oplööst worrn un dat Amtsgericht Stood weer nu ok för en Deel von dissen Gerichtsbezirk tostännig. Ok för den gröttsten Deel von’n Gerichtsbezirk von dat oplööste Amtsgericht Himmelpoorten weer Stood von 1859 af an tostännig (de Deel, de an’t rechte Över von de Oost leeg un 1859 nich an dat Amtsgericht Oosten fullen is).

1973 hett sik de Gerichtsbezirk vergröttert, as de beiden Amtsgerichten Freeborg un Oosten oplööst worrn sünd. Dat Rebeed von’t Amtsgericht Oosten is denn aver 1982 an dat Amtsgericht Oterndörp afgeven worrn.

### Amtsrichters Stood

* ~1858: Conrad Christ. Theodor Trautmann
* ~1863: Hans Geo. von Trampe
* ~1876: Eduard Georg Christoph Rudorff

### Amtsrichters Bützfleet

* ~1858: August Friedrich von Issendörp

## Gerichtsgebüüd

Dat eerste Gebüüd von de beiden Amtsgerichten weer in dat Hauptfängnis, dat 1840/1841 boot worrn is, vondaag dat Sozial- un Jugendamt twüschen Begunen- un Grünnelstraat. 1889 harr dat Gericht nich mehr noog Ruum un dat is na achtern rut utboot worrn. 

De Tokoop von en Gebüüd an’n Wilhadikarkhoff hett dat mööglich maakt, in de Johren 1903 bet 1905 en neet Gebüüd an de Eck Ridderstraat na’n Wilhadikarkhoff to boon. Dit Huus, dat mit de Front na de Kark wiest, is in en historiseerenden Stil (Late Renaissance an’n Övergang na’t Barock) boot worrn. In dit Gebüüd is dat Amtsgericht in de ünnerste Etaasch intagen.

## Weblenken

* Websteed von dat Amtsgericht Stood (hoochdüütsch)
* Översicht över de Rechtsspröök von dat Amtsgericht Stood (hoochdüütsch)

## Kiek ook bi

* List von de Amtsgerichten in dat Königriek Hannover
Jost Fitschen

**Jost Fitschen** (* 1. Januar 1869 in Brest; † 26. Januar 1947 in Altno) weer en düütschen Botaniker. He hett dat Planten-Bestimmbook *Flora von Deutschland* mit schreven, dat as Schmeil-Fitschen bekannt is. Sien botaansch-mykoloogsch Schrieverafkörten is „Fitschen“.

## Leven
Fitschen is 1869 in Brest boren un weer von 1889 af an Schoolmeester an de Volksschool in Geversdörp, Neehuus un Uphusen, un von 1894 af an in Meideborg. Von 1901 af an weer he Rekter an en Volksschool in Altno. In Meideborg hett he to dat Kollegium von de 1. Wilhelmstädter Volksschool höört, een von de gröttsten Scholen in Meideborg mit üm un bi 1.400 Schölers un mehr as 40 Schoolmeesters. 

Sien Vörsett’ten weer de Lehrer för Naturwetenschoppen Otto Schmeil, de von 1894 af an ok Rekter weer. Tohoop mit Schmeil hett Fitschen de *Flora von Deutschland. Ein Hilfsbuch zum Bestimmen der in dem Gebiet wildwachsenden und angebauten Pflanzen* schreven. De eerste Oplaag is in’n Dezember 1903 rutkamen. Von 1923 af an hett Fitschen dor alleen an arbeidt. 

Von wegen en tücksch Nervenlieden is Fitschen 1930 vör de Tied in Pangschoon gahn. Meist de lesten twintig Johr von sien Leven weer he mehr un mehr lähmt, wat em dwungen hett, in sien Wahnung in Hamborg to blieven. 

Bi Botanikers hett Fitschen as temlich goden Plantenkenner gullen. He hett ünner annern to de Flora von de Ünnerelv, Adventivplanten, Söötwateralgen, Brummelbeern un Nadelbööm forscht.

## Warken
* *Flora von Deutschland. Ein Hilfsbuch zum Bestimmen der in dem Gebiet wildwachsenden und angebauten Pflanzen*, Leipzig, 1903; später als *Flora von Deutschland und seinen angrenzenden Gebieten*. 
* *Gehölzflora. Ein Buch zum Bestimmen der in Deutschland und angrenzenden Ländern wildwachsenden und angepflanzten Bäume und Sträucher*. Leipzig, 1920. 
* *Handbuch der Nadelholzkunde: Systematik, Beschreibung, Verwendung und Kultur der Ginkgoaceen, Freiland-Koniferen und Gnetaceen. Für Gärtner, Forstbeamte und Botaniker* mit Beiträgen von Prof. Henrich Klebahn, Hamburg, Dr. Hans Sachtleben, Berlin-Dahlem und H. Luyken, Weener. 3., vollständig neu bearbeitete Auflage von *Beissner's Nadelholzkunde*. Berlin, 1930.
* *Die verbreitetsten Pflanzen Deutschlands. Einfache Tabellen zum Bestimmen unserer häufigsten wildwachsenden und angebauten Pflanzen nach der „Flora“ von Schmeil-Fitschen* (gemeinsam mit Otto Schmeil). Leipzig, 1941. 

## Literatur
* Albert Schumacher: *Jost Fitschen*. Die neue Volksschule in Stadt und Land, Band 2, 1951, Sieden 383-389

## Footnoten
Amtsgericht Buxthu

Dat **Amtsgericht Buxthu** is een von de acht Amtsgerichten in’n Landgerichtsbezirk Stood. Dat hett sien Seet in Buxthu in’n Landkreis Stood.

## Överornt Gerichten

Dat Amtsgericht Buxthu sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Gerichtsbezirk

Dat Amtsgericht is tostännig för de Stadt Buxthu, för de Gemenen Obbens, Hornborg un Jörk un för de Samtgemeen Harsfeld.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Buxthu is dor denn nee schapen worrn un weer för dat Amt Hornborg un de Stadt Buxthu tostännig.

1859 hett dat Amtsgericht Harsfeld dichtmaakt un Buxthu hett dissen Gerichtsbezirk ok mit övernahmen.

### Amtsrichters/Direkters

Amtsrichters:
* ~1858: F. J. D. Schaumburg
* ~1876: Johann Chr. Theodor Trautmann

Direkters:
* 1998–2018: Norbert Aping
* 2018–: Matthias Bähre

## Gerichtsgebüüd

Dat Gericht is in en Gebüüd von 1864 an de Bahnhoffstraat 4 in de Binnenstadt von Buxthu ünnerbröcht.
Vörher weer dat Gericht in’n königlich hannöverschen Amtshoff op dat Grundstück Ridderstraat 15 in’n Süden von dat Hotel zur Mühle (Nr. 16) ünnerbröcht.

## Kiek ook bi

* List von de Amtsgerichten in dat Königriek Hannover

## Weblenken

* Websteed von dat Amtsgericht Buxthu (hoochdüütsch)
* Översicht över de Rechtsspröök von dat Amtsgericht Buxthu (hoochdüütsch)
Amtsgericht Langen

Dat **Amtsgericht Langen** is een von de acht Amtsgerichten in’n Landgerichtsbezirk Stood. Dat hett sien Seet in Langen in’n Landkreis Cuxhoben.

## Överornt Gerichten

Dat Amtsgericht Langen sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Geschicht

Dat Amtsgericht Langen is in’n Februar 1948 grünnt worrn. De Gerichtsbezirk is ut Rebeden billt worrn, för de vörher de Amtsgerichten in Leh un Geestmünn tostännig weren. 1952 weren veer Richters an dat Gericht in Langen anstellt. 2004 weren dat söss Amtsrichters un veer Exkuters.

## Gerichtsgebüüd

Dat Gericht weer von 1948 af an toeerst in de Rüüm von de Scheelsche Villa an’n Hinschweg ünnerbröcht. 1955 hett de Fiskus dat Huus övernahmen un de annern Meders, de dor noch mit in weren, sünd 1955 uttagen. 1956 is de Villa üm- un utboot worrn. Vondaag is dat Gericht in en Gebüüd an de Debster Straat ünnerbröcht.

## Weblenken

* Websteed von dat Amtsgericht Langen (hoochdüütsch)
* Översicht över de Rechtsspröök von dat Amtsgericht Langen (hoochdüütsch)
Amtsgericht Zeven

Dat **Amtsgericht Zeven** is een von de acht Amtsgerichten in’n Landgerichtsbezirk Stood. Dat hett sien Seet in Zeven in’n Landkreis Rodenborg.

## Överornt Gerichten

Dat Amtsgericht Zeven sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Gerichtsbezirk

Dat Amtsgericht is tostännig för de Samtgemenen Zeven, Zittens un Tarms.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Zeven is dor denn nee schapen worrn un hett de Gerichtsborkeit övernahmen, de vörher bi de Amtslüüd von dat Amt Zeven legen hett. Överornt weer dat Obergericht Veern.

1859 is de Gerichtsbezirk von dat Amtsgericht Zeven ännert worrn. Dat Kaspel Sürsen un de Gemenen Plönjeshusen un Bokel sünd an dat Amtsgericht Bremervöör afgeven worrn. Von dat Amtsgericht Otterbarg sünd de Kaspels Karktimk un Wilst un de Gemeen Narbn tokamen. Dorbi is dat Amtsgericht von dat Obergericht Veern in’n Bezirk von dat Obergericht Stood wesselt.

### Amtsrichters

* ~1858: Carl Johann Ernst Stüven
* ~1876: Dencker

## Gerichtsgebüüd

Dat Gebüüd von dat Gericht liggt in de Bäckerstraat. Enkelte Afdelen sünd in en Blangengebüüd in de Straat *Op’n Barg* ünnerbröcht.

## Kiek ook bi

* List von de Amtsgerichten in dat Königriek Hannover

## Weblenken

* Websteed von dat Amtsgericht Zeven (hoochdüütsch)
* Översicht över de Rechtsspröök von dat Amtsgericht Zeven (hoochdüütsch)
Amtsgericht Cuxhoben

Dat **Amtsgericht Cuxhoben** is een von de acht Amtsgerichten in’n Landgerichtsbezirk Stood. Dat hett sien Seet in Cuxhoben in’n Landkreis Cuxhoben.

## Överornt Gerichten

Dat Amtsgericht Cuxhoben sünd in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt.

## Gerichtsbezirk

Dat Amtsgericht is tostännig för de Stadt Cuxhoben.

## Geschicht

Mit dat hambörgsche *Gesetz über die Reorganisation in der Verwaltung und Rechtspflege des Amtes Ritzebüttel*, dat an’n 28. August 1864 in Kraft gahn is, sünd Verwaltung un Justiz in’t Amt Ritzbüttel kumplett trennt worrn. Dor is denn dat Amtsgericht Ritzbüttel inricht worrn, dat för de Justiz in de nee grünnte Landherrnschop Ritzbüttel tostännig weer. 1907 hett dat Amtsgericht Ritzbüttel den ne’en Naam Amtsgericht Cuxhoben kregen.

1937 mit dat Groot-Hamborg-Gesett is dat Amtsgericht denn von’n Gerichtsbezirk von dat Landgericht Hamborg (Land Hamborg) in den von dat Landgericht Stood (Land Prüßen) wesselt.

## Gerichtsgebüüd

Von 1864 bet 1892 seten de Amtsrichters in dat Slott Ritzbüttel. 1892 is denn dicht bi dat Slott en neet Gebüüd för dat Gericht boot worrn, in dat dat Gericht an’n 15. Dezember 1892 intagen is.

Dat hüdige Gebüüd in de Diekstraat is 1904 boot worrn.

## Amtsrichters

* 28. August 1864–28. August 1869: Rudolph Martin
* 29. August 1869–30. Juni 1892: Gottlieb Heinrich Adolf Reinecke
* 1. Juli 1892–30. September 1898: Diedrich Friedrich Bacmeister
* 1. Oktober 1898–31. Dezember 1931: Hermann Eduard Hartwigk
* 1. Januar 1932–Oktober 1933: Kurt Schirach
* 9. Oktober 1933–30. September 1937: Kurt Haverlandt

## Weblenken

* Websteed von dat Amtsgericht Cuxhoben (hoochdüütsch)
* Översicht över de Rechtsspröök von dat Amtsgericht Cuxhoben (hoochdüütsch)
Geetkann

En **Geetkann** is en Fatt, um Planten Water to geven. 

Bestanddeelen vun de Geetkann sünd Fatt, Greep, Tüll un Bruusmundstück, ok woll Schnulle nömmt. Se is dat an' wietsten verbreedt Warktüüch to en künstlich Beregnung. Hör speziell  Form deent den Zweck, de bruukt Watermeng in wünscht Doseeren, mögelk teelgenau oder gliekmatig verdeelt, an de Planten to bringen.

Geetkannen gifft dat in verscheeden Utführungen un Materialien (Kunststoff, Blick, Keramik usw.). De Form vun de Geetkannen as ok deren Bestanddeelen wurrn in de Loop vun hör Entwicklung ümmer wedder den besünnern Erfordernissen anpasst un verbetert. Ok Konrad Adenauer hett dorto en Bidrag leist: 1940 reck he bi dat Riekspatentamt en Andrag to en speziellen Bruuskopp in.

Für Zimmerplanten gifft dat lüttgere Geetkannen (meestens mit en Faatensvermögen vun een bit twee Liter), mit höhgeren Anspröök an Design un Utsehn as bi groot Geetkannen (bit to 15 Liter) för Bruuk- un Ziergordens. Buterdem is de Tüll to dat teelte Watern vun Blöömpotten oder Balkonkastens in' Verhältnis to dat Gefäß langer un schmaler as bi de Gordengeetkann. Bi technisch hochwertig Geetkannen för Zimmerplanten liggt de Uttrittsöffnung vun de Tüll bi waagrecht Positschoon vun de Kann düütlich höhger as de Infüllöffnung, wodör dat Risiko, Water ut Versehns to vergeeten, minneseert wurrd. 

## Kultur

Ofschons de Geetkann en ehrder profaner Gebruuksgegenstand is, hett se aber ok Ingang in de Kunst funnen, as dat 1876 von Pierre-Auguste Renoir malt Bild „Deer mit Geetkann“ wiest.

En alternative Literaturtietschrift ut de 1970er Johren heet „Die Gießkanne“.

Dat gliekmatig Verdeelen vun dat Water dör Geetkannen stunn Pate för de Beteken Geetkannenprinzip.

Siet 2011 gifftt dat in de Stadt Gießen en Geetkannenmuseum. Dat wurr as Mitmaakmuseum un Projekt in' Rahmen vun de Landsgordenschau 2014 grünnd un hett sück mit den Olldags- un Gebruukgegenstand Geetkann befaat. De Exponate wurrn dorbi in'  Wesentlichen spennd.

## Enkeld Nahwiesen


## Weblenken

* Geetkannenmuseum Gießen
Frozen

**Frozen** betekent

* *[[Frozen (2005)|Frozen]]*, brietschen Thriller ut dat Johr 2005,
* *[[Frozen (2007)|Frozen]]*, indisch Filmdrama ut dat Johr 2007,
* *[[Frozen (2010)|Frozen]]*, US-amerikaanschen Thriller ut dat Johr 2010,
* *[[Frozen (2013)|Frozen]]*, US-amerikaanschen Animatschoonsfilm ut dat Johr 2013,
* *[[Frozen (Drama)|Frozen]]*, brietsch Theaterstück vun Bryony Lavery,
* *[[Frozen (Album)|Frozen]]*, Musikalbum vun de Grupp Sentenced ut dat Johr 1998,
* *[[Frozen (Madonna)|Frozen]]*, Leed vun dat Madonna-Album *Ray of Light* ut dat Johr 1998.
Hillig-Hart-Jesu-Kapell

De **Hillig-Hart-Jesu-Kapell** weer bet 2004 en röömsch-kathoolsche Kapell in Neehuus in dat Dekanat Bremerhoben von dat Bisdom Hilmssen. Ehren Naam hett se na Jesus sien Hillig Hart. Se hett to de Gemeen von de Hillig-Krüüz-Kark in Oterndörp tohöört.

De Kapell leeg in de Bülsdörper Straat 6. Bet an dat Enn von’n Tweten Weltkrieg weer in dat Gebüüd, dat de Form von en Barack harr, en Fabrik för Strümp. In dat Huus is denn later en Wahnung för en Preester boot worrn un Neehuus is en Parrvikarie worrn. 1960 is de Kapell wieht worrn. An’n Gevel na de Straat hen weer en groot Krüüz anbröcht. 1964 is en neet Parrhuus boot worrn un ut de ole Wahnung is en Begegnungssteed worrn. 1981 is de Parrvikarie Deel von de Hillig-Krüüz-Gemeen worrn. 2004 is in de Rüüm von de Begegnungssteed en Jugendzentrum intagen. An’n 28. Juni 2013 hett Bischop Norbert Trelle de Kapell profaneert un ut Deenst stellt.
Maria-Königin-Kark

De **Maria-Königin-Kark** weer en röömsch-kathoolsche Kark in Tarms. Se hett bi dat Dekanat Stood binnen dat Bisdom Hilmssen höört un weer na den Marientitel Maria Königin nöömt.

An de Timk-Kasern in Westertimk (so bi dree Kilometer von Tarms af) hett dat en kathoolsche Kapell geven, de al na Maria Königin nöömt ween is. Dor hett dat ok zivile Goddsdeensten geven. De Kapell is vondaag afreten. De Buntglasfinster ut de Kapell hebbt se in de Tarmser Kark wedder bruukt. Vondaag liggt op dat Gelänn von de Kasern, de 1993/1994 dichtmaakt hett, de Gewarvenpark Timk-Park.

Ut disse Kapell is denn de Kark in Tarms vörgahn. Dat weer en Filialkark von de Christ-König-Kark in Zeven. De Grundsteen is 1977 leggt worrn un an’n 8. April 1978 hett de Hilmsser Wiehbischop Heinrich Pachowiak de Kark inwieht. De Kark weer ut Fardigbo-Delen boot un harr en spitzen Toorn, de free stünn un baven en Krüüz op harr.

De letzte Goddsdeenst in de Kark weer an’n 25. September 1996. Na dat Profaneren is de Kark an en Privatperson verköfft worrn un warrt vondaag as Wahnhuus un Atelier bruukt. De nächsten kathoolschen Karken sünd nu de Maria-Freden-Kark in Worpsweed (so bi 14 Kilometer weg) un de Christ-König-Kark in Zeven (so bi 17 Kilometer weg).